nibzard/narodne-novine-full-text-markdown huggingface dataset:
## Odluka o promjeni svote carine po mjernoj jedinici pri uvozu pojedinih poljoprivrednih prehrambenih proizvoda iz Dodataka A carinske tarife

### NN 39/1999 (23.4.1999.), Odluka o promjeni svote carine po mjernoj jedinici pri uvozu pojedinih poljoprivrednih prehrambenih proizvoda iz Dodataka A carinske tarife

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 22. travnja
1999. godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih i
prehrambenih proizvoda iz ovih tarifnih oznaka Carinske tarife iz Dodatka
A mijenja se i iznosi:

|  |  |  |  |  |
| --- | --- | --- | --- | --- |
| **Tarifni         broj    Carinske      tarife** | **Tarifna       oznaka** | **Naziv** | **Mjerna     jedinica** | **Svota     carine u      kunama          po      mjernoj      jedinici** |
| 15.07 |  | Sojino ulje i njegove     frakcije, rafinirani ili     nerafinirani, ali     kemijski nemodificirani: |  |  |
|  | 1507.901 | -- sirovo ulje,     uključujući degumirano        (bez smole) | kg | 1.95 |
| 15.12 |  | Ulje od sjemena     suncokreta, šafranike i     pamuka i njihove     frakcije, rafinirani ili     nerafinirani, ali     kemijski nemodificirani: |  |  |
|  | 1512.1 | - ulje od suncokreta i     šafranike i njihove    frakcije: |  |  |
|  | 1512.11 | -- sirovo ulje | kg | 1.95 |
| 15.14 | 1514.10 | Ulje od repice ili ulje      od gorušice i njihove     frakcije, rafinirani ili     nerafinirani, ali     kemijski nemodificirani:     - ostalo: |  |  |
|  | 1514.101 | --- od repice | kg | 1.95 |
|  | 1514.909 | --- od gorušice | kg | 1.95 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 36/98, 48/98,
71/98, 89/98, 90/98, 98/98, 120/98, 122/98, 129/98, 132/98, 140/98, 145/98,
151/98, 157/98, 163/98, 10/99 i 38/99), za tarifne oznake naveden u ovoj
Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03-02
Urbroj: 5030115-99-5
Zagreb, 22. travnja 1999.

Predsjednik
**mr. Zlatko Mateša,** v. r.

Odluka, NN 39/1999-786
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o raspuštanju Općinskog vijeća Općine Gornji Kneginec

### NN 39/1999 (23.4.1999.), Odluka o raspuštanju Općinskog vijeća Općine Gornji Kneginec

# VLADA REPUBLIKE HRVATSKE

Na temelju članka 81. stavka 1. točke 4. Zakona o lokalnoj samoupravi
i upravi ("Narodne novine", br. 90/92, 94/93 i 117/93) i članka 30. stavka
2. Zakona o Vladi Republike Hrvatske ("Narodne novine", broj 101/98), Vlada
Republike Hrvatske je na sjednici održanoj 22. travnja 1999. godine donijela

## **ODLUKU**

### **O RASPUŠTANJU OPĆINSKOG VIJEĆA OPĆINE GORNJI KNEGINEC**

I.

Raspušta se Općinsko vijeće Općine Gornji Kneginec, a vijećnicima Općinskog
vijeća prestaje mandat.

II.

Vlada Republike Hrvatske imenovat će posebnim rješenjem povjerenika
Vlade Republike Hrvatske u Općini Gornji Kneginec.

III.

Povjerenik Vlade Republike Hrvatske preuzima sve ovlasti Općinskog vijeća,
općinskog načelnika i Općinskog poglavarstva Općine Gornji Kneginec.

IV.

Danom stupanja na dužnost povjerenika Vlade Republike Hrvatske prestaje
dužnost općinskom načelniku.

V.

Sredstva za rad povjerenika Vlade Republike Hrvatske osiguravaju se
iz općinskih prihoda.

VI.

Ova Odluka stupa na snagu danom objave u "Narodnim novinama".

Klasa: 015-01/99-01/07
Urbroj: 5030109-99-1
Zagreb, 22. travnja 1999.

Predsjednik
**mr. Zlatko Mateša,** v. r.

Odluka, NN 39/1999-787
## Rješenje o imenovanju povjerenika vlade Republike Hrvatske u Općini Gornji Kneginec

### NN 39/1999 (23.4.1999.), Rješenje o imenovanju povjerenika vlade Republike Hrvatske u Općini Gornji Kneginec

# VLADA REPUBLIKE HRVATSKE

Na temelju članka 82. stavka 1. Zakona o lokalnoj samoupravi i upravi
("Narodne novine", br. 90/92, 94/93 i 117/93) i članka 30. stavka 4. Zakona
o Vladi Republike Hrvatske ("Narodne novine", broj 101/98), Vlada Republike
Hrvatske je na sjednici održanoj 22. travnja 1999. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U OPĆINI GORNJI KNEGINEC**

1. Povjerenikom Vlade Republike Hrvatske u Općini Gornji Kneginec imenuje
se Milivoj Težački, dipl. iur. iz Varaždinbrega, Općina Gornji Kneginec.

2. Povjerenik Vlade Republike Hrvatske dužan je početi obnašati dužnost
povjerenika Vlade danom objave ovog Rješenja.

3. Povjerenik Vlade Republike Hrvatske za svoj rad odgovara Vladi Republike
Hrvatske.

4. Povjerenik Vlade Republike Hrvatske podnosi izvješće o svom radu
Vladi Republike Hrvatske putem Ministarstva uprave.

5. Ovo Rješenje objavit će se u "Narodnim novinama".

Klasa: 015-01/99-02/04
Urbroj: 5030109-99-1
Zagreb: 22. travnja 1999.

Predsjednik
**mr. Zlatko Mateša,** v. r.

Rješenje, NN 39/1999-788
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Umbria,

### NN 39/1999 (23.4.1999.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Republike Italije - regija Umbria,

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ REPUBLIKE ITALIJE - REGIJA UMBRIA, CAMPANIA, TRENTINO-ALTO ADIGE, SARDEGNA I PIEMONTE**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Republike Italije - regija Umbria, Campania, Trentino-Alto
Adige, Sardegna i Piemonte.

Navedena zabrana odnosi se i na pošiljke živih domaćih i divljih svinja
koje potječu iz drugih zemalja ako se prevoze preko teritorija Republike
Italije - regija Umbria, Campania, Trentino-Alto Adige, Sardegna i Piemonte.

Zabrana iz točke I. stavka I. ove Naredbe ne odnosi se na proizvode
domaćih i divljih svinja namijenjene ljudskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 70oC ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Danom stupanja na snagu ove Naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Republike Italije - regija Umbria, Campania, Trentino-Alto Adige i Sardegna
("Narodne novine" br. 157/98).

III.

Sva izdana rješenja o veterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/99-01/21
Urbroj: 525-01-99-1/DL
Zagreb, 15. travnja 1999.

Ministar
poljoprivrede i šumarstva
**mr. sc. Ivan Đurkić,** v. r.

Naredba, NN 39/1999-790
## Ispravak Uredbe o osnivanju Prosvjetno-kulturnog centra Mađara u Republici Hrvatskoj

### NN 39/1999 (23.4.1999.), Ispravak Uredbe o osnivanju Prosvjetno-kulturnog centra Mađara u Republici Hrvatskoj

Nakon uspoređivanja s izvornim tekstom utvrđena je pogreška u Uredbi
o osnivanju Prosvjetno-kulturnog centra Mađara u Republici Hrvatskoj, objavljenoj
u "Narodnim novinama", broj 35, od 12. travnja 1999. godine te se daje

## **ISPRAVAK**

### **UREDBE O OSNIVANJU PROSVJETNO-KULTURNOG CENTRA MAĐARA U REPUBLICI HRVATSKOJ**

U članku 8. stavku 2. umjesto riječi "višu", treba stajati riječ "visoku".

**NAPOMENA:** Izvršena je ispravka na web stranici u broju 35 iz
1999. godine.

Urbroj: 50501-99-361
Zagreb, 22. travnja 1999.

Glavni i odgovorni urednik
**Marijan Prus,** v. r.

Ostalo, NN 39/1999-795
## Ispravak Rješenja o imenovanju članova Upravnog vijeća Hrvatskog zavoda za zapošljavanje

### NN 39/1999 (23.4.1999.), Ispravak Rješenja o imenovanju članova Upravnog vijeća Hrvatskog zavoda za zapošljavanje

Nakon uspoređivanja s izvornim tekstom utvrđena je pogreška u Rješenju
o imenovanju članova Upravnog vijeća Hrvatskog zavoda za zapošljavanje,
objavljenom u "Narodnim novinama", broj 33, od 6. travnja 1999. godine
te se daje

## **ISPRAVAK**

### **RJEŠENJA O IMENOVANJU ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE**

U Rješenju o imenovanju članova Upravnog vijeća Hrvatskog zavoda za
zapošljavanje umjesto imena "mr. Snježana Šokčević" treba stajati ime "mr.
Svjetlana Šokčević".

**NAPOMENA:** Izvršena je ispravka na web stranici u broju 33 iz
1999. godine.

Urbroj: 50501-99-363
Zagreb, 22. travnja 1999.

Glavni i odgovorni urednik
**Marijan Prus,** v. r.

Ostalo, NN 39/1999-796
## Ispravak Odluke o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 39/1999 (23.4.1999.), Ispravak Odluke o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

Nakon uspoređivanja s izvornim tekstom utvrđena je pogreška u Odluci
o promjeni svote carine po mjernoj jedinici pri uvozu pojedinih poljoprivrednih
i prehrambenih proizvoda iz Dodatka A Carinske tarife, objavljenoj u "Narodnim
novinama", broj 38, od 20. travnja 1999. godine te se daje

## **ISPRAVAK**

### **ODLUKE O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

U točci I. u Tarifnom broju Carinske tarife 08.08 umjesto Tarifne oznake
"0808.10" za kruške i dunje treba stajati Tarifna oznaka "0808.20".

**NAPOMENA:** Izvršena je ispravka na web stranici u broju 38 iz
1999. godine.

Urbroj: 50501-99-362
Zagreb, 22. travnja 1999.

Glavni i odgovorni urednik
**Marijan Prus,** v. r.

Ostalo, NN 39/1999-797
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o osnivanju Nacionalnog odbora za djelatnosti: "Europa: Zajednička baština

### NN 40/1999 (27.4.1999.), Odluka o osnivanju Nacionalnog odbora za djelatnosti: "Europa: Zajednička baština

# **VLADA REPUBLIKE HRVATSKE**

Na temelju članka 23. stavaka 1. i 3. i članka 30. stavka 2. Zakona
o Vladi Republike Hrvatske ("Narodne novine", broj 101/98), Vlada Republike
Hrvatske je na sjednici održanoj 22. travnja 1999. godine donijela

## **ODLUKU**

### **O OSNIVANJU NACIONALNOG ODBORA ZA DJELATNOSTI: "EUROPA: ZAJEDNIČKA BAŠTINA"**

I.

Ovom Odlukom osniva se Nacionalni odbor za djelatnosti: "Europa: Zajednička
baština" (u daljenjm tekstu: Odbor).

Odbor djeluje pri Ministarstvu kulture.

II.

U Odbor se imenjuju:

- mr. Miljenko Domijan, pomoćnik ministra kulture,

- Zvonko Zdunić, savjetnik potpredsjednika Vlade Republike Hrvatske:

- Zvonimir Puškarić, tajnik Ministarstva gospodarstva,

- Dijana Garašić, viša savjetnica u Ministarstvu prosvjete i športa,

- Vinko Purgar, načelnik Odjela za multikulturalu Ministarstva znanosti
i tehnologije,

- mr. Zdravko Švigir, pomoćnik ministra prostornog uređenja, graditeljstva
i stanovanja,

- Saša Poljanec-Borić, pomoćnik ministra turizma,

- Nives Malenica, zamjenica načelnika Odjela za europske integracije
Ministarstva vanjskih poslova,

- Gordana Valčić, zamjenica ravnatelja Državne uprave za zaštitu prirode
i okoliša,

- dr. Vjekoslava Sanković-Simičić, viša savjetnica u Ministarstvu kulture.

III.

Za predsjednika Odbora imenuje se mr. Miljenko Domijan, pomoćnik ministra
kulture.

IV.

Za tajnika Odbora imenuje se dr. Vjekoslava Sanković-Simičić, viša savjetnica
u Ministarstvu kulture.

V.

Odbor ima sljedeće zadaće:

- pokretanje djelatnosti na lokalnoj i regionalnoj razini,

- osiguranje provođenja smjernica propisanih od strane Međunarodne skupine
za orijentaciju i koordinaciju,

- brigu o korištenju sredstava,

- poticanje mobilizacije nacionalnih sredina,

- sudjelovanje u organizaciji glavnih događaja koji se održavaju u zemlji,

- odabiranje lokalnih projekata koji će se prezentirati u komunikacijskom
materijalu Vijeća Europe.

VI.

Ministarstva, državne upravne organizacije i druga tijela državne uprave
dužna su surađivati s Odborom u provedbi aktivnosti iz svoje nadležnosti.

VII.

Odbor podnosi Vladi Republike Hrvatske izvješće o svom radu najmanje
jednom tromjesečno.

VIII.

Sredstva za rad Odbora osiguravaju se iz državnog proračuna, proračuna
lokalne samouprave i uprave, te od Hrvatske radiotelevizije.

IX.

Stručni i administrativni poslovi za Odbor obavljaju se u Ministarstvu
kulture.

X.

Ova Odluka stupa na snagu danom donošenja, a objavit će se u "Narodnim
novinama".

Klasa: 940-04/99-04/01
Urbroj: 5030104-99-3
Zagreb, 22. travnja 1999.

Predsjednik
**mr. Zlatko Mateša,** v. r.

Odluka, NN 40/1999-798
## Odluka o izmjeni Odluke o osnivanju Vijeća za poljoprivrednu politiku

### NN 40/1999 (27.4.1999.), Odluka o izmjeni Odluke o osnivanju Vijeća za poljoprivrednu politiku

# VLADA REPUBLIKE HRVATSKE

Na temelju članka 30. stavka 3. Zakona o Vladi Republike Hrvatske ("Narodne
novine", broj 101/98) a u svezi s poglavljem 6.11. točka 1. Strategije
razvitka hrvatske poljoprivrede, Vlada Republike Hrvatske je na sjednici
održanoj 22. travnja 1999. godine donijela

## **ODLUKU**

### **O IZMJENI ODLUKE O OSNIVANJU VIJEĆA ZA POLJOPRIVREDNU POLITIKU**

I.

U Odluci o osnivanju Vijeća za poljoprivrednu politiku ("Narodne novine",
broj 50/96), točka III. mijenja se i glasi:

"U Vijeće se imenuju:

1. mr. Ivan Đurkić, ministar poljoprivrede i šumarstva, za predsjednika;

2. Vladimir Šeks, potpredsjednik Zastupničkoga doma Hrvatskoga državnoga
sabora, za člana;

3. Ivica Gaži, predsjednik Odbora za poljodjelstvo, selo i seljaštvo
Zastupničkoga doma Hrvatskoga državnoga sabora, za člana;

4. Drago Krpina, zastupnik Zastupničkoga doma Hrvatskoga državnoga sabora,
za člana;

5. mr. Ivan Novačić, pomoćnik ministra financija, za člana;

6. mr. Josip Knezić, ravnatelj Carinske uprave Ministarstva financija,
za člana;

7. Kažimir Varda, pomoćnik ministra gospodarstva, za člana;

8. mr. Vlado Bićanić, pomoćnik ministra poljoprivrede i šumarstva, za
člana;

9. mr. Miroslav Božić, pomoćnik ministra poljoprivrede i šumarstva,
za člana;

10. Branko Jordanić, glavni inspektor Državnog inspektorata, za člana;

11. Josip Pavić, predstavnik Sindikata zaposlenih u poljoprivredi, prehrambenoj
industriji i vodoprivredi Hrvatske, za člana;

12. Antun Laslo, predsjednik Zajednice udruga seljaka Slavonije i Baranje,
za člana;

13. Đuka Šimić, predstavnik trgovačkih društava s poljoprivrednom djelatnošću,
za člana;

14. Ivo Krpina, predstavnik trgovačkih društava s poljoprivrednom djelatnošću,
za člana."

II.

Ova Odluka stupa na snagu osmog dana od dana objave u "Narodnim novinama".

Klasa: 080-02/99-01/61
Urbroj: 50304/2-99-01
Zagreb, 22. travnja 1999.

Predsjednik **mr. Zlatko Mateša,** v. r.

Odluka, NN 40/1999-799
## Pravilnik o izmjeni i dopuni Pravilnika o obrascu službene iskaznice i posebnoj oznaci ovlaštenih službenih osoba Carinske uprave Republike Hrvatske

### NN 40/1999 (27.4.1999.), Pravilnik o izmjeni i dopuni Pravilnika o obrascu službene iskaznice i posebnoj oznaci ovlaštenih službenih osoba Carinske uprave Republike Hrvatske

# **CARINSKA UPRAVA REPUBLIKE HRVATSKE**

Na temelju članka 35. stavak 5. Zakona o carinskoj službi Republike
Hrvatske ("Narodne novine", br. 53/91 i 106/93), ravnatelj Carinske uprave
Republike Hrvatske donosi

## **PRAVILNIK**

### **O IZMJENI I DOPUNI PRAVILNIKA O OBRASCU SLUŽBENE ISKAZNICE I POSEBNOJ OZNACI OVLAŠTENIH SLUŽBENIH OSOBA CARINSKE UPRAVE REPUBLIKE HRVATSKE**

Članak 1.

U Pravilniku o obrascu službene iskaznice i posebnoj oznaci ovlaštenih
službenih osoba Carinske uprave Republike Hrvatske ("Narodne novine", br.
21/92), u članku 7. stavku 5., riječi: "zelenkaste boje", zamjenjuju se
riječima "tamnoplave boje".

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 023-01/99-01/87
Urbroj: 513-02-1820/2-99-1
Zagreb, 20. travnja 1999.

Ravnatelj
**dr. Josip Knezić,** v. r.

Pravilnik, NN 40/1999-800
## Rješenje o odobrenju Pravilnika o izmjeni Pravilnika o uvjetima za uvrštenje dionica Privatizacijskih investicijskih fondova na Varaždinsko tržište vrijednosnica d.d. Varaždin

### NN 40/1999 (27.4.1999.), Rješenje o odobrenju Pravilnika o izmjeni Pravilnika o uvjetima za uvrštenje dionica Privatizacijskih investicijskih fondova na Varaždinsko tržište vrijednosnica d.d. Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 60. stavka 3., a u svezi sa člankom 43. stavak
4. Zakona o izdavanju i prometu vrijednosnim papirima ("Narodne novine",
broj 107/95 i 142/98, dalje: Zakon), Komisija za vrijednosne papire Republike
Hrvatske (dalje: Komisija), temeljem zahtjeva Varaždinskog tržišta vrijednosnica
d.d. Varaždin, Kapucinski trg 2/1, u predmetu odobrenja Pravilnika o izmjeni
Pravilnika o uvjetima za uvrštenje dionica Privatizacijskih investicijskih
fondova na Varaždinsko tržište vrijednosnica d.d. Varaždin, na sjednici
održanoj 6. travnja 1999. godine donijela je sljedeće

## **RJEŠENJE**

1. Varaždinskom tržištu vrijednosnica d.d. Varaždin, Kapucinski trg
2/1, odobrava se Pravilnik o izmjeni Pravilnika o uvjetima za uvrštenje
dionica Privatizacijskih investicijskih fondova na Varaždinsko tržište
vrijednosnica d.d. Varaždin.

2. Ovo rješenje objavit će se u "Narodnim novinama".

Obrazloženje

Varaždinsko tržište vrijednosnica d.d. Varaždin, Kapucinski trg 2/1,
podnijelo je 6. travnja 1999. godine zahtjev kojim se od Komisije traži
odobrenje Pravilnika o izmjeni Pravilnika o uvjetima za uvrštenje dionica
Privatizacijskih investicijskih fondova na Varaždinsko tržište vrijednosnica
d.d. Varaždin.

Temeljem odredbi članka 60. stavka 3., članka 40., a u svezi s člankom
43. stavak 4., riješeno je kao u izreci.

Na temelju odredbe članka 141. stavak 1. točka 1. Zakona o općem upravnom
postupku ("Narodne novine" 53/91) Komisija je stvar riješila po skraćenom
postupku.

Sukladno odredbi članka 8. stavka 4. Zakona rješenje se objavljuje u
"Narodnim novinama".

POUKA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni
spor podnošenjem tužbe Upravnom sudu Republike Hrvatske u roku od 30 dana
od primitka ovog rješenja.

Klasa: 450-08/99-01/88
Urbroj: 567-03/99-3
Zagreb, 6. travnja 1999.

Predsjednik Komisije
**Ivica Smiljan,** v. r.

Rješenje, NN 40/1999-806
## Rješenje o odobrenju Pravilnika o izmjeni Pravilnika o uvjetima za uvrštenje u kotaciju Varaždinskog tržišta vrijednosnica d.d. Varaždin

### NN 40/1999 (27.4.1999.), Rješenje o odobrenju Pravilnika o izmjeni Pravilnika o uvjetima za uvrštenje u kotaciju Varaždinskog tržišta vrijednosnica d.d. Varaždin

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 60. stavka 3., a u svezi s člankom 43. stavak
4. Zakona o izdavanju i prometu vrijednosnim papirima ("Narodne novine",
broj 107/95 i 142/98, dalje: Zakon), Komisija za vrijednosne papire Republike
Hrvatske (dalje: Komisija), temeljem zahtjeva Varaždinskog tržišta vrijednosnica
d.d. Varaždin, Kapucinski trg 2/1, za odobrenje Pravilnika o izmjeni Pravilnika
o uvjetima za uvrštenje u kotaciju Tržišta na sjednici održanoj 6. travnja
1999. godine donijela je sljedeće

## **RJEŠENJE**

1. Varaždinskom tržištu vrijednosnica d.d. Varaždin, Kapucinski trg
2/1, odobrava se Pravilnik o izmjeni Pravilnika o uvjetima za uvrštenje
u kotaciju Tržišta.

2. Ovo rješenje objavit će se u "Narodnim novinama".

Obrazloženje

Varaždinsko tržište vrijednosnica d.d. Varaždin, Kapucinski trg 2/1,
podnijelo je 6. travnja 1999. godine zahtjev kojim se od Komisije traži
odobrenje Pravilnika o izmjeni Pravilnika o uvjetima za uvrštenje u kotaciju
Tržišta.

Temeljem odredbi članka 60. stavka 3., a u svezi s člankom 43. stavak
4. Zakona, riješeno je kao u izreci.

Na temelju odredbe članka 141. stavak 1. točka 1. Zakona o općem upravnom
postupku ("Narodne novine" br. 53/91) Komisija je stvar riješila po skraćenom
postupku.

Sukladno odredbi članka 8. stavka 4. Zakona rješenje se objavljuje u
"Narodnim novinama".

POUKA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni
spor podnošenjem tužbe Upravnom sudu Republike Hrvatske u roku od 30 dana
od primitka ovog rješenja.

Klasa: 450-08/99-01/81
Urbroj: 567-03/99-6
Zagreb, 6. travnja 1999.

Predsjednik Komisije
**Ivica Smiljan,** v. r.

Rješenje, NN 40/1999-807
## Rješenje o izdavanju dozvola za obavljanje poslova vrijednosnim papirima TRCIN VRIJEDNOSNICE d.o.o. iz Zagreba

### NN 40/1999 (27.4.1999.), Rješenje o izdavanju dozvola za obavljanje poslova vrijednosnim papirima TRCIN VRIJEDNOSNICE d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavak 1. toč. 2. i toč. 11., članka 27.
stavak 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95 i 142/98, dalje: Zakon),
Komisija za vrijednosne papire Republike Hrvatske (dalje: Komisija), u
predmetu trgovačkog društva TRCIN VRIJEDNOSNICE d.o.o., Zagreb, Varšavska
9 (dalje: Društvo), na zahtjev stranke, na sjednici održanoj 9. veljače
1999. godine donijela je sljedeće

## **RJEŠENJE**

1. Trgovačkom društvu TRCIN VRIJEDNOSNICE d.o.o., Zagreb, Varšavska
9, izdaje se dozvola za obavljanje poslova vrijednosnim papirima iz članka
26. stavak 1. toč. 1.- 4., 7. i 8. Zakona i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. trgovina u spekulacijske svrhe - kupnja i prodaja vrijednosnih
papira u svoje ime i za svoj račun,*

*3. poslovi posebne burzovne trgovine,*

*4. upravljanje portfeljem vrijednosnih papira za račun klijenta,*

*5. investicijsko savjetovanje,*

*6. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1.- 3. i 8. Zakona, vrijedi od dana izdavanja, a izdaje
se na neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 55-16/2 (pedesetpet), s danom upisa
9. veljače 1999. godine.

5. Ovo rješenje objavljuje se u "Narodnim novinama".

Klasa: UP/I-450-08/99-01/19
Urbroj: 567-03/99-1
Zagreb, 9. veljače 1999.

Predsjednik Komisije **Ivica Smiljan,** v. r.

Rješenje, NN 40/1999-808
## Rješenje o odobrenju prospekta o izdavanju dionica javnom ponudom SLAVONSKOJ ŠTEDIONICI d.d. iz Zagreba

### NN 40/1999 (27.4.1999.), Rješenje o odobrenju prospekta o izdavanju dionica javnom ponudom SLAVONSKOJ ŠTEDIONICI d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95 i 142/98), Komisija za vrijednosne papire Republike Hrvatske,
temeljem zahtjeva trgovačkog društva SLAVONSKA ŠTEDIONICA d.d. Zagreb,
Medvedgradska 47, za odobrenje prospekta o izdavanju redovnih dionica na
ime javnom ponudom, na izvanrednoj sjednici održanoj 8. travnja 1999. godine
donijela je sljedeće

## **RJEŠENJE**

### **O ODOBRENJU PROSPEKTA O IZDAVANJU DIONICA JAVNOM PONUDOM**

1. Trgovačkom društvu SLAVONSKA ŠTEDIONICA d.d. Zagreb, Medvedgradska
47, odobrava se prospekt o izdavanju 1.630 redovnih dionica na ime, druge
emisije, serije B, javnom ponudom, ukupne vrijednosti 16.300.000,00 kuna,
nominalne vrijednosti 10.000,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/98-01/129
Urbroj: 567-01/99-7
Zagreb, 8. travnja 1999.

Predsjednik Komisije **Ivica Smiljan,** v. r.

Rješenje, NN 40/1999-809
## Rješenje o odobrenju izmjene Statuta zatvorenog investicijskog fonda KAPITALNOM FONDU d.d. iz Zagreba

### NN 40/1999 (27.4.1999.), Rješenje o odobrenju izmjene Statuta zatvorenog investicijskog fonda KAPITALNOM FONDU d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 3. Zakona o investicijskim fondovima ("Narodnim novinama" br. 107/95)
i odredbi članka 12. stavak 1. točka 2. Zakona o izdavanju i prometu vrijednosnim
papirima ("Narodnim novinama" br. 107/95.), rješavajući o zahtjevu društva
za upravljanje investicijskim fondovima HRVATSKO MIROVINSKO INVESTICIJSKO
DRUŠTVO d.o.o. Zagreb, Mihanovićeva 3, za odobrenje izmjene statuta zatvorenog
investicijskog fonda KAPITALNI FOND d.d. Zagreb, Mihanovićeva 3, donosi

## **RJEŠENJE**

### **O ODOBRENJU IZMJENE STATUTA ZATVORENOG INVESTICIJSKOG FONDA**

1. Društvu za upravljanje investicijskim fondovima HRVATSKO MIROVINSKO
INVESTICIJSKO DRUŠTVO d.o.o. Zagreb, Mihanovićeva 3, odobrava se izmjena
statuta zatvorenog investicijskog fonda KAPITALNI FOND d.d. Zagreb, Mihanovićeva
3, na temelju dostavljenog izmijenjenog statuta fonda.

2. Društvo za upravljanje investicijskim fondovima HRVATSKO MIROVINSKO
INVESTICIJSKO DRUŠTVO d.o.o. Zagreb, Mihanovićeva 3, kao društvo za upravljanje
zatvorenog investicijskog fonda KAPITALNI FOND d.d. Zagreb, Mihanovićeva
3, ima obvezu objaviti izmjenu odredbi statuta fonda u roku od sedam dana
od dana objave ovog rješenja u "Narodnim novinama" i jednim dnevnim novinama.

3. Ovo rješenje objavljuje se u "Narodnim novinama".

Klasa: 450-08/99-01/98
Urbroj: 567-02/99-2
Zagreb, 6. travnja 1999.

Predsjednik Komisije **Ivica Smiljan,** v. r.

Rješenje, NN 40/1999-810
## Odluka o razrješenju dužnosti tajnika Zastupničkog doma Hrvatskoga državnog sabora

### NN 41/1999 (30.4.1999.), Odluka o razrješenju dužnosti tajnika Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
42. stavka 1. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 23. travnja 1999., donio je

## ODLUKU

### O RAZRJEŠENJU DUŽNOSTI TAJNIKA ZASTUPNIČKOG DOMA HRVATSKOGA DRŽAVNOG SABORA

Razrješuje se dužnosti tajnika Zastupničkog doma
Hrvatskoga državnog sabora BERISLAV ŽIVKOVIĆ,
radi odlaska na novu dužnost.

Klasa: 080-02/99-06/02
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-815
## Odluka o imenovanju tajnika Zastupničkog doma Hrvatskoga državnoga sabora

### NN 41/1999 (30.4.1999.), Odluka o imenovanju tajnika Zastupničkog doma Hrvatskoga državnoga sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
42. stavka 1. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 23. travnja 1999., donio je

## ODLUKU

### O IMENOVANJU TAJNIKA ZASTUPNIČKOG DOMA HRVATSKOGA DRŽAVNOG SABORA

Za tajnika Zastupničkog doma Hrvatskoga državnog sabora
imenuje se KREŠIMIR ALERIĆ.

Klasa: 080-02/99-06/02
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-816
## Odluka o razrješenju člana Odbora za pomorstva, promet i veze Zastupničkog doma Hrvatskoga državnog sabora

### NN 41/1999 (30.4.1999.), Odluka o razrješenju člana Odbora za pomorstva, promet i veze Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
91. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 23. travnja 1999., donio je

## ODLUKU

### O RAZRJEŠENJU ČLANA ODBORA ZA POMORSTVO, PROMET I VEZE ZASTUPNIČKOG DOMA HRVATSKOGA DRŽAVNOG SABORA

Razrješuje se dužnosti člana Odbora za pomorstvo,
promet i veze Zastupničkog doma Hrvatskoga državnog
sabora, na osobni zahtjev dr. sc. ŽARKO TOMLJANOVIĆ.

Klasa: 080-02/99-04/03
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-817
## Odluka o izboru člana Odbora za pomorstvo, promet i veze Zastupničkog doma Hrvatskoga državnog sabora

### NN 41/1999 (30.4.1999.), Odluka o izboru člana Odbora za pomorstvo, promet i veze Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
91. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 23. travnja 1999., donio je

## ODLUKU

### O IZBORU ČLANA ODBORA ZA POMORSTVO, PROMET I VEZE ZASTUPNIČKOG DOMA HRVATSKOGA DRŽAVNOG SABORA

Za člana Odbora za pomorstvo, promet i veze Zastupničkog
doma Hrvatskoga državnog sabora bira se MARIJAN JURIĆ.

Klasa: 080-02/99-03/07
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-818
## Odluka o izboru člana Odbora za naobrazbu, znanost i kulturu Zastupničkog doma Hrvatskoga državnog sabora

### NN 41/1999 (30.4.1999.), Odluka o izboru člana Odbora za naobrazbu, znanost i kulturu Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
87. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici od 23. travnja 1999., donio je

## ODLUKU

### O IZBORU ČLANA ODBORA ZA NAOBRAZBU, ZNANOST I KULTURU ZASTUPNIČKOG DOMA HRVATSKOGA DRŽAVNOG SABORA

Za člana Odbora za naobrazbu, znanost i kulturu Zastupničkog
doma Hrvatskoga državnog sabora bira se KATARINA FUČEK.

Klasa: 080-02/99-03/05
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-819
## Odluka o izboru člana Odbora za ljudska prava i prava nacionalnih manjina Zastupničkog doma Hrvatskoga državnog sabora

### NN 41/1999 (30.4.1999.), Odluka o izboru člana Odbora za ljudska prava i prava nacionalnih manjina Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
73. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici od 23. travnja 1999., donio je

## ODLUKU

### O IZBORU ČLANA ODBORA ZA LJUDSKA PRAVA I PRAVA NACIONALNIH MANJINA ZASTUPNIČKOG DOMA HRVATSKOGA DRŽAVNOG SABORA

Za člana Odbora za ljudska prava i prava nacionalnih manjina
Zastupničkog doma Hrvatskoga državnog sabora bira
se MARIJAN JURIĆ.

Klasa: 080-02/99-03/08
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-820
## Odluka o imenovanju predsjednika i članova Odbora "Nagrade Vladimir Nazor

### NN 41/1999 (30.4.1999.), Odluka o imenovanju predsjednika i članova Odbora "Nagrade Vladimir Nazor

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
6. stavka 3. Zakona o »Nagradi Vladimir Nazor« (»Narodne
novine«, br. 27/91.), Zastupnički dom Hrvatskoga državnog
sabora na sjednici od 23. travnja 1999., donio je

## ODLUKU

### O IMENOVANJU PREDSJEDNIKA I ČLANOVA ODBORA »NAGRADE VLADIMIR NAZOR«

I.

Za predsjednika Odbora »Nagrade Vladimir Nazor« imenuje
se

akademik DUBRAVKO JELČIĆ, književnik.

II.

Za članove Odbora »Nagrade Vladimir Nazor« imenuju
se:

prof. dr. sc. HILDEGARD AUF-FRANIĆ, arhitektica

akademik ANÐELKO KLOBUČAR, glazbenik

akademik RANKO MARINKOVIĆ, književnik

MLADEN PEJAKOVIĆ, povjesničar umjetnosti

mr. sc. ANÐELKO RAMUŠĆAK, glazbenik

prof. dr. sc. ANTE STAMAĆ, književnik

ZLATKO VITEZ, dramski umjetnik

ANTUN VRDOLJAK, filmski redatelj.

Klasa: 119-02/99-01/01
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-821
## Odluka o razrješenju i imenovanju članova Komisije za utvrđivanje ratnih i poratnih žrtava

### NN 41/1999 (30.4.1999.), Odluka o razrješenju i imenovanju članova Komisije za utvrđivanje ratnih i poratnih žrtava

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
4. Zakona o utvrđivanju ratnih i poratnih žrtava II.
svjetskog rata (»Narodne novine«, br. 53A/91.), Zastupnički
dom Hrvatskoga državnog sabora na sjednici 23. travnja 1999.,
donio je

## ODLUKU

### O RAZRJEŠENJU I IMENOVANJU ČLANOVA KOMISIJE ZA UTVRÐIVANJE RATNIH I PORATNIH ŽRTAVA

I.

Razrješuju se dužnosti člana Komisije za utvrđivanje
ratnih i poratnih žrtava iz reda povjesničara, pravnika,
liječnika i drugih znanstvenih, stručnih i javnih
radnika:

Dr. MILAN BIČANIĆ

Prof. dr. MILE BOGOVIĆ

Dr. RASIM HUREM

Vlč. VLADIMIR MAGIĆ

MILAN MIRIĆ

Prof. dr. DRAGO ROKSANDIĆ

DARKO ROSENBERG

Prof. TOMISLAV VUKOVIĆ.

II.

Za člana Komisije za utvrđivnje ratnih i poratnih žrtava
iz reda povjesničara, pravnika, liječnika i drugih
znanstvenih, stručnih i javnih radnika imenuje se:

MIRSAD BAKŠIĆ

Mr. sc. IVAN BEKAVAC

Dr. sc. VLADIMIR GEIGER

Prof. dr. sc. VITOMIR GRBAVAC

ANTE LEDIĆ

Vlč. ZVONKO MRAK

LJUBICA ŠTEFAN

Klasa: 119-02/94-01/06
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-822
## Odluka o imenovanju predstavnika svih drugih vjerskih zajednica u Vijeće Hrvatske radiotelevizije

### NN 41/1999 (30.4.1999.), Odluka o imenovanju predstavnika svih drugih vjerskih zajednica u Vijeće Hrvatske radiotelevizije

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
12. stavka 2. Zakona o Hrvatskoj radioteleviziji (»Narodne
novine«, br. 43/92. - pročišćeni tekst,
94/93., 24/96. i 145/98.), Zastupnički dom Hrvatskoga državnog
sabora na sjednici 23. travnja 1999., donio je

## ODLUKU

### O IMENOVANJU PREDSTAVNIKA SVIH DRUGIH VJERSKIH ZAJEDNICA U VIJEĆE HRVATSKE RADIOTELEVIZIJE

Za predstavnika svih drugih vjerskih zajednica u Vijeće
Hrvatske radiotelevizije imenuje se: dr. BRANKO LOVREC.

Klasa: 080-02/98-03/37
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-823
## Odluka o imenovanju zamjenika državnog pravobranitelja Zagrebačke županije - Ispostava u Jastrebarskom

### NN 41/1999 (30.4.1999.), Odluka o imenovanju zamjenika državnog pravobranitelja Zagrebačke županije - Ispostava u Jastrebarskom

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
35. stavka 3. Zakona o državnom pravobranitelju (»Narodne
novine«, br. 75/95.), Zastupnički dom Hrvatskoga državnog
sabora na sjednici 23. travnja 1999., donio je

## ODLUKU

### O IMENOVANJU ZAMJENIKA DRŽAVNOG PRAVOBRANITELJA ZAGREBAČKE ŽUPANIJE ISPOSTAVA U JASTREBARSKOM

I.

Za zamjenika državnog pravobranitelja Zagrebačke županije,
za Ispostavu u Jastrebarskom, imenuje se IVICA MATULIN.

II.

Imenovani je dužan stupiti na dužnost u roku od 30 dana
od dana imenovanja.

Klasa: 713-02/99-02/02
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-824
## Odluka o imenovanju zamjenice državnog pravobranitelja Karlovačke županije

### NN 41/1999 (30.4.1999.), Odluka o imenovanju zamjenice državnog pravobranitelja Karlovačke županije

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
35. stavka 3. Zakona o državnom pravobranitelju (»Narodne
novine«, br. 75/95.), Zastupnički dom Hrvatskoga državnog
sabora na sjednici 23. travnja 1999., donio je

## ODLUKU

### O IMENOVANJU ZAMJENICE DRŽAVNOG PRAVOBRANITELJA KARLOVAČKE ŽUPANIJE

I.

Za zamjenicu državnog pravobranitelja Karlovačke županije
imenuje se SUZANA IVANOVIĆ.

II.

Imenovana je dužna stupiti na dužnost u roku od 30 dana
od dana imenovanja.

Klasa: 713-02/99-21/01
Zagreb, 23. travnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 41/1999-825
## Rješenje Ustavnog suda Republike Hrvatske broj U-I-36/1998, U-I-37/1998, U-I-481/1998. od 31

### NN 41/1999 (30.4.1999.), Rješenje Ustavnog suda Republike Hrvatske broj U-I-36/1998, U-I-37/1998, U-I-481/1998. od 31

# USTAVNI SUD REPUBLIKE HRVATSKE

Ustavni sud Republike Hrvatske, u sastavu Jadranko Crnić,
predsjednik Suda te suci Zdravko Bartovčak, dr. Velimir
Belajec, dr. Nikola Filipović, Ante Jelavić Mitrović,
mr. Vojislav Kučeković, Jurica Malčić,
mr. Hrvoje Momčinović, Ivan Marijan Severinac, Milan
Vuković i Mladen Žuvela, rješavajući o prijedlozima
za pokretanje postupka za ocjenu ustavnosti zakona, na sjednici
Suda održanoj dana 31. ožujka 1999. godine, donio je
sljedeće

## RJEŠENJE

1. Obustavlja se postupak za ocjenu ustavnosti članaka
16., 25., 27., 28., 29., 31. i 33. Zakona o izvršavnaju Državnog
proračuna Republike Hrvatske za 1998. godinu (»Narodne
novine«, broj 141/97 i 90/98).

2. Ovo rješenje će se objaviti u »Narodnim novinama«.

O b r a z l o ž e nj e

Prijedloge za pokretanje postupka za ocjenu ustavnosti odredbi
članaka 25., 27., 28., 29., 31. i 33. Zakona navedenog
u izreci podnijeli su Samostalni sindikat energetike, kemije i
nemetala Hrvatske i Savez samostalnih sindikata Hrvatske, jer
smatraju da su te odredbe u nesuglasju s odredbama iz članaka
3., 5., 14. stavak 2. i 91. Ustava.

Matica hrvatska je predložila ocjenu ustavnosti odredbi članka
16. navedenog Zakona jer da su te odredbe u protivnosti s odredbama
članaka 43. i 50. Ustava. Ujedno je predloženo da
Ustavni sud do konačne odluke privremeno obustavi izvršenje
pojedinačnih akata ministra financija donijetih na temelju
osporene odredbe.

Ustavni sud je postupak za ocjenu ustavnosti osporenih zakonskih
odredbi obustavio iz sljedećih razloga:

Navedenim prijedlozima osporene su odredbe propisa kojim je utvrđen
način izvršavanja (provedba) Državnog proračuna
Republike Hrvatske za 1998. godinu. Taj propis je stupio na snagu
danom objave u »Narodnim novinama« (30. prosinca 1997.),
a primjenjivao se od 1. siječnja 1998. godine; njegove
izmjene i dopune objavljene su u »Narodnim novinama«
broj 90/98.

Za 1999. godinu Hrvatski državni sabor je donio novi Državni
proračun, čije izvršavanje je uređeno novim
propisom - Zakonom o izvršavanju Državnog proračuna
Republike Hrvatske za 1999. godinu, koji je objavljen u »Narodnim
novinama« broj 167 od 31. prosinca 1998, stupio je na snagu
danom objave, a u primjeni je od 1. siječnja 1999. godine.

Temeljem izloženog Ustavni sud je utvrdio da su nastupile
ustavnopravne pretpostavke iz članka 27. Ustavnog zakona
o Ustavnom sudu Republike Hrvatske (»Narodne novine«,
broj 13/91), prema kojem se postupak obustavlja ako tijekom postupka
osporeni akt prestane važiti ili bude usklađen s Ustavom
ili zakonom.

Stoga je temeljem navedene odredbe Ustavnog zakona o Ustavnom
sudu Republike Hrvatske riješeno kao u izreci (točka
1.).

Objava ovog rješenja (točka 2. izreke) zasniva se
na odredbi članka 20. stavak 1. Ustavnog zakona o Ustavnom
sudu Republike Hrvatske.

Broj: U-I-36/1998
 U-I-37/1998
 U-I-481/1998
Zagreb, 31. ožujka 1999.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Rješenje, NN 41/1999-829
## Odluka o razrješenju Joze Metera dužnosti izvanrednog i opunomoćenog veleposlanika Republike Hrvatske u Novom Zelandu

### NN 42/1999 (3.5.1999.), Odluka o razrješenju Joze Metera dužnosti izvanrednog i opunomoćenog veleposlanika Republike Hrvatske u Novom Zelandu

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima (»Narodne novine« broj 48/96.), donosim

## ODLUKU

### O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U NOVOM ZELANDU

JOZO METER razrješuje se dužnosti izvanrednog i opunomoćenog veleposlanika
Republike Hrvatske u Novom Zelandu, sa sjedištem u Canberri, radi odlaska
na novu dužnost.

Ova Odluka stupa na snagu 1. kolovoza 1999.

Broj: 081-99-770/2
Zagreb, 27. travnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 42/1999-831
## Odluka o razrješenju Joze Metera dužnosti izvanrednog i opunomoćenog veleposlanika Republike Hrvatske u Australiji

### NN 42/1999 (3.5.1999.), Odluka o razrješenju Joze Metera dužnosti izvanrednog i opunomoćenog veleposlanika Republike Hrvatske u Australiji

# PREDSJEDNIK REPUBLIKE HRVATSKE Na osnovi članka 99. stavka 2. Ustava Republike Hrvatske i članka 22. Zakona o vanjskim poslovima (»Narodne novine« broj 48/96.), donosim

## ODLUKU

### O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U AUSTRALIJI JOZO METER razrješuje se dužnosti izvanrednog i opunomoćenog veleposlanika Republike Hrvatske u Australiji, sa sjedištem u Canberri, radi odlaska na novu dužnost. Ova Odluka stupa na snagu 1. kolovoza 1999. Broj: 081-99-771/2 Zagreb, 27. travnja 1999. Predsjednik Republike Hrvatske **dr. Franjo Tuđman,** v. r.

Odluka, NN 42/1999-832
## Uredba o izmjeni Uredbe o roku za podnošenje zahtjeva za obnovu te popravak i opremanje obiteljskih kuća i stanova u hrvatskom Podunavlju

### NN 42/1999 (3.5.1999.), Uredba o izmjeni Uredbe o roku za podnošenje zahtjeva za obnovu te popravak i opremanje obiteljskih kuća i stanova u hrvatskom Podunavlju

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga
Zastupničkoga doma Hrvatskoga državnog sabora (»Narodne
novine«, broj 131/98), Vlada Republike Hrvatske je na sjednici
održanoj 29. travnja 1999. godine donijela

## UREDBU

### O IZMJENI UREDBE O ROKU ZA PODNOŠENJE ZAHTJEVA ZA OBNOVU TE POPRAVAK I OPREMANJE OBITELJSKIH KUĆA I STANOVA U HRVATSKOM PODUNAVLJU

Članak 1.

U Uredbi o roku za podnošenje zahtjeva za obnovu te popravak
i opremanje obiteljskih kuća i stanova u hrvatskom Podunavlju
(»Narodne novine«, br. 30/99 i Isp. 32/99), članak
2. stavak 1. mijenja se i glasi:

»Iznimno od odredbe članka 14. Zakona o obnovi, novčane
potpore za popravak u ratu oštećenih obiteljskih kuća
i stanova u područjima Osječko-baranjske i Vukovarsko-srijemske
županije koja su ranije bila pod privremenom upravom UNTAES-a
(dalje u tekstu: hrvatsko Podunavlje) i iz kojih su korisnici
prava na obnovu bili prognani za vrijeme ratnih operacija i privremene
okupacije do mirne reintegracije tih područja u ustavno-pravni
poredak Republike Hrvatske, uvećavaju se za 50%.«

Članak 2.

Postupci koji su započeti na temelju Uredbe o roku za podnošenje
zahtjeva za obnovu te popravak i opremanje obiteljskih kuća
i stanova (»Narodne novine«, broj 30/99 i Isp. 32/99)
dovršit će se po odredbama ove Uredbe.

Članak 3.

Ova Uredba stupa na snagu danom objave u »Narodnim novinama«.

Klasa: 361-08/99-02/01
Urbroj: 5030116-99-3
Zagreb, 29. travnja 1999.

Predsjednik
**mr. Zlatko Mateša,** v. r.

Uredba, NN 42/1999-833
## Uredba o izmjenama i dopuni Uredbe o osnivanju Hrvatske agencije za promicanje ulaganja

### NN 42/1999 (3.5.1999.), Uredba o izmjenama i dopuni Uredbe o osnivanju Hrvatske agencije za promicanje ulaganja

# VLADA REPUBLIKE HRVATSKE

Na temelju članka 12. stavka 2. Zakona o ustanovama (»Narodne
novine«, broj 76/93), Vlada Republike Hrvatske je na sjednici
održanoj 29. travnja 1999. godine, donijela

## UREDBU

### O IZMJENAMA I DOPUNI UREDBE O OSNIVANJU HRVATSKE AGENCIJE ZA PROMICANJE ULAGANJA

Članak 1.

U Uredbi o osnivanju Hrvatske agencije za promicanje ulaganja
(»Narodne novine«, br. 46/96 i 39/99), u članku
10. stavku 1. riječi: »deset (10)« zamjenjuju
se riječima: »dvanaest (12)«.

U stavku 2. iza riječi: »ministra financija«
briše se riječ: »i«, te se dodaje zarez,
a iza riječi: »ministra razvitka i obnove« dodaju
se riječi: »i ministra gospodarstva«.

U stavku 3. riječ: »pet« zamjenjuje se riječju:
»šest«.

Članak 2.

Ova Uredba stupa na snagu danom objave u »Narodnim novinama«.

Klasa: 404-02/96-01/01
Urbroj: 5030102-99-3
Zagreb, 29. travnja 1999.

Predsjednik
**mr. Zlatko Mateša,** v. r.

Uredba, NN 42/1999-834
## Odluka o raspuštanju Općinskog vijeća Općine Pučišća

### NN 42/1999 (3.5.1999.), Odluka o raspuštanju Općinskog vijeća Općine Pučišća

# VLADA REPUBLIKE HRVATSKE

Na temelju članka 81. stavka 1. točke 4. Zakona
o lokalnoj samoupravi i upravi (»Narodne novine«, br.
90/92, 94/93 i 117/93), i članka 30. stavka 2. Zakona o
Vladi Republike Hrvatske (»Narodne novine«, broj 101/98),
Vlada Republike Hrvatske je na sjednici održanoj 29. travnja
1999. godine donijela

## ODLUKU

### O RASPUŠTANJU OPĆINSKOG VIJEĆA OPĆINE PUČIŠĆA

I.

Raspušta se Općinsko vijeće Općine Pučišća,
a vijećnicima Općinskog vijeća prestaje mandat.

II.

Vlada Republike Hrvatske imenovat će posebnim rješenjem
povjerenika Vlade Republike Hrvatske u Općini Pučišća.

III.

Povjerenik Vlade Republike Hrvatske preuzima sve ovlasti Općinskog
vijeća, općinskog načelnika i Općinskog
poglavarstva.

IV.

Sredstva za rad povjerenika Vlade Republike Hrvatske osiguravaju
se u općinskom proračunu.

V.

Ova Odluka stupa na snagu danom objave u »Narodnim novinama«.

Klasa: 015-01/99-01/07
Urbroj: 5030109-99-6
Zagreb, 29. travnja 1999.

Predsjednik
**mr. Zlatko Mateša,** v. r.

Odluka, NN 42/1999-835
## Rješenje o imenovanju povjerenika Vlade Republike Hrvatske u Općini Pučišća

### NN 42/1999 (3.5.1999.), Rješenje o imenovanju povjerenika Vlade Republike Hrvatske u Općini Pučišća

# VLADA REPUBLIKE HRVATSKE

Na temelju članka 82. stavka 1. Zakona o lokalnoj samoupravi
i upravi (»Narodne novine«, br. 90/92, 94/93 i 117/93)
i članka 30. stavka 4. Zakona o Vladi Republike Hrvatske
(»Narodne novine«, broj 101/98), Vlada Republike Hrvatske
je na sjednici održanoj 29. travnja 1999. godine donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U OPĆINI PUČIŠĆA

1. Povjerenikom Vlade Republike Hrvatske u Općini Pučišća
imenuje se Boženko Martinić.

2. Povjerenik Vlade Republike Hrvatske počet će obnašati
dužnost povjerenika Vlade Republike Hrvatske danom objave
ovog Rješenja.

3. Povjerenik Vlade Republike Hrvatske za svoj rad odgovara Vladi
Republike Hrvatske.

4. Povjerenik Vlade Republike Hrvatske podnosi izvješće
o svom radu Vladi Republike Hrvatske putem Ministarstva uprave.

5. Ovo Rješenje objavit će se u »Narodnim novinama«.

Klasa: 015-01/99-02/05
Urbroj: 5030109-99-1
Zagreb, 29. travnja 1999.

Predsjednik
**mr. Zlatko Mateša,** v. r.

Rješenje, NN 42/1999-836